Üks  lihtne lõuna- või õhtusöögiidee kui sul on kana ja parmesani, on need kaks head asja kokku panna. Selle jaoks tuleks võtta:  broileri rinnafileed  hea suur peotäis riivitud parmesani  muna  soola-pipart  tüümiani- ja rosmariinioksi  Rinnafilee tuleks lõikuda õhemateks ja lühemateks viiludeks, et praeks piisavalt kiiresti läbi. Muna lahti kloppida ühes kausis ja riivitud parmesan panna teise kaussi. Siis pole muud kui kanaviilud kõigepealt munakausist läbi ja siis parmesani sisse,  seal korralikult ringi keerata et ikka kõik korralikult juustuga kaetud oleks. Kui kõik viilud kaetud, pole muud kui pann kuumaks ajada, õli lisada ja õlisse tüümian ning rosmariin visata, et nood õli maitsestaks (ja see hakkab ka kenasti kanale külge). Kanatükid tuleb kenasti mõlemalt poolt pruuniks praadida, praadimise ajal soola-pipart lisada ja ongi valmis! Kõrvale pakkuda sidrunisektor, et selle mahla enne kana hammustamist talle peale tilgutada- maitseb veel paremini!